ועדת הכלכלה, כנסת 17, פרוטוקול מספר 277, 2007-06-18 10:30

דוד טל: בוקר טוב, אני מתכבד לפתוח את הישיבה.

דוד טל: גברתי ממשרד התחבורה, בבקשה.

חוה ראובני: תקנות התעבורה מגדירות נכה לכמה צרכים, שהעיקרי בהם – זכאות לפטור מאגרת רישוי של רכב, פטור כמעט גורף, 22 ש"ח.

חוה ראובני: המגבלות היחידות של הקביעה הזו הם הנתונים הרפואיים.

חוה ראובני: זה לא תלוי בשווי הרכב, זה לא פרוגרסיבי, ויכול אדם לקנות רכב ששוויו מאות אלפי שקלים ולשלם אגרת רישוי של 22 ש"ח.

חוה ראובני: הדבר היחיד שיש להוכיח, בקטע של עצם הזכאות יש תנאי רישוי מסוימים – שיש רכב על שמו וזה רכב לשימוש אישי, לא מונית או משאית, זה שיש מישהו שיאשר את הנכות.

חוה ראובני: המצב שלפי ההגדרות היום יוצר, שאם מדובר באדם שאינו זכאי לקביעת נכות על פי דין כלשהו, אין מי שיאשר את הנכות לצורך זה.

חוה ראובני: מדובר בראש ובראשונה לכל מי שנעשה נכה מעל גיל 65.

חוה ראובני: אם נכותם נוצרה קודם, הם מטופלים על ידי ביטוח לאומי, נכי צה"ל משרד הביטחון, כל אחד – מקומו הוא, אך מי שנעשה נכה אחרי גיל 65, אין אף אחד שיקבע את זה לגביו, כנ"ל לגבי תושבי חוץ.

חוה ראובני: הדבר הזה היה קיים גם לגבי חוק חנייה לנכים וקבלת תגי חנייה, אך זה תוקן בשנת 2000, כאשר הוסמך רופא אגף הרישוי לאשר נכות לצורך תג חנייה.

חוה ראובני: באותה הזדמנות לא תוקנו תקנות אלה, וזה נסחב עד עצם היום הזה, כנראה מתוך מחשבה לעשות רפורמה הרבה יותר מקיפה בנושא, אבל היא מתעכבת והמנכ"ל שלנו הנחה לתת פתרון ביניים, בינתיים, הרופא שלנו שממילא בודק את המסמכים הרפואיים וקובע קיומה או היעדרה של נכות לצורך תג חנייה לנכה, שהקביעה שלה תהיה תקפה גם לצורך זכאות לפטור מאגרת רישוי.

חוה ראובני: כיום דה פקטו מי שמעל גיל 65 או תושב חוץ לא יכול לקבל פטור מאגרת רישוי.

דוד טל: יש השגות?

דוד טל: תקראי בבקשה את התקנות.

חוה ראובני: קוראת את התקנות.

דוד טל: הכוונה ברורה, מבחינת הנוסח, היועץ המשפטי שלנו יוסמך לבדוק ולתקן את זה לפי ראות עיניו.

חנן אהרון: לגבי התחילה, אנו מציעים 60 יום מיום הפרסום.

דוד טל: יש הערות?

דוד טל: השגות?

דוד טל: אם כך התקנות מאושרות.

דוד טל: תודה רבה, הישיבה נעולה.